

Z A P I S N I K
10. sjednice Vijeća Mjesnog odbora Zapruđe,
održane dana 22. ožujka 2022.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA: Josip Barišić
-
OSTALI NAZOČNI:
-
 
Predsjedava Šikić Goran, predsjednik Vijeća Mjesnog odbora Zapruđe. 
 
Predsjednik Vijeća Mjesnog odbora Zapruđe Goran Šikić otvara 10. sjednicu.
 
Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 9. sjednice Vijeća, održane 23. veljače 2022. godine.





 
USVAJANJE DNEVNOG REDA


Vijeće jednoglasno prihvaća
 
D N E V N I   R E D
 
[bookmark: _heading=h.m4edq3t2k33c]1.	Zaključak o prijedlogu utroška sredstava s pozicije Ostali nespomenuti rashodi poslovanja, donosi se
2.	Zaključak o nabavi uredskog materijala i sredstava za čišćenje, donosi se
3.	Zaključak o nabavi cvjetnih aranžmana i lampiona, donosi se
4.	Zaključak o utrošku sredstava za Dan mjesnog odbora, donosi se
5.	Prijedlozi za postavljanje Viktorija zdenaca, zaključak, donosi se
6. 	Udruga građana Zapruđe, suglasnost za korištenje površine javne namjene za „Zapruđe uživo“ – zaključak, donosi se
7. Dodjela zahvalnice organizatorima i donatorima Dana Zapruđa
8.	Dječji vrtić "Zapruđe" projekt "Čitaj u sjeni hrastova " suglasnost za postavljanje kućice za knjige na Bundeku – zaključak, donosi se
9. 	Nadstrešnice na autobusnim i tramvajskim stajalištima u naselju  – zaključak, donosi se
10. Dopis gradskom uredu za promet za izdavanje rješenja za iscrtavanje prometnice u Adamićevoj – zaključak, donosi se
11. Dopis Zagrebačkim cestama za popravak šahta za prilaznoj cesti školi
12. Podrška inicijativi za tipski model česmi – zaključak, donosi se
13.	Pitanja, prijedlozi i obavijesti


Ad 1. Prijedlog utroška sredstava s pozicije Ostali nespomenuti rashodi poslovanja, donosi se
 
U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
Z A K LJ U Č A K
 
 o prijedlogu utroška sredstava s pozicije Ostali nespomenuti rashodi poslovanja

I. Vijeće Mjesnog odbora Zapruđe iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022. raspolaže sa 6.300,00 kn.


II. Vijeće Mjesnog odbora Zapruđe predlaže utrošak sredstava iz točke I. ovog zaključka na slijedeći način:


1. Protokolarne potrebe (cvijeće/cvjetni aranžmani i svijeće/lampioni)                                                  
                                                                     2000,00 kn                   
0. Materijal neophodan za rad Vijeća (uredski materijal i sredstva za čišćenje)	                                                                                        2000,00 kn

3.   Promocija rada Vijeća (dan Mjesnog odbora)                                2300,00 kn                              
				        
                                                                                                        
                                                                                                               Ukupno: 6.300,00 kn



Ad 2. Zaključak o nabavi uredskog materijala i sredstava za čišćenje
 
U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 
  
        	Vijeće jednoglasno donosi
  
Z A K LJ U Č A K
 
o nabavi uredskog materijala i sredstava za čišćenje 
 Tijek rasprave:
Povedena je rasprava u kojoj su vijećnici tražili da se nabave mopovi za čišćenje podova, jer su učinkovitiji od krpa i metli koje su ponuđene, iako mopovi nisu na popisu predloženih sredstava za čišćenje.

1. Vijeće je zaključilo da neće tražiti nabavu uredskog materijala.
2. Vijeće je zaključilo da od sredstava za čišćenje u 2022. treba 5 komada sredstva za sanitarije, 100 papirnatih ručnika, 200 komada WC papira, 12 komada sredstva za pranje podova, 20 litara tekućeg sapuna, 30 komada spužvica za čišćenje i pet mopova.
2. Ovaj zaključak dostavlja se Vijeću Gradske četvrti Novi Zagreb – Istok.

Ad 3.  Zaključak o nabavi cvjetnih aranžmana i lampiona, donosi se

U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 

	Vijeće sa šest glasova za donosi 

Z A K LJ U Č A K
 
o nabavi cvjetnih aranžmana i lampiona, donosi se 
 Tijek rasprave:
Povedena je rasprava. Vijećnici Bruno Pintar i Gordana Žarković tražili su da se nabave umjetni cvjetni aranžmani i 12 lampiona na baterije.

3. Vijeće je zaključilo da za potrebe obilježavanja državnih praznika treba 5 vijenaca tipa vijenac grb, rezano razno u kombinaciji crveno-bijela boja i popratni materijal.
4. Vijeće je zaključilo da treba 15 komada lampiona srednjih, crveno-bijelo-plavi s grbom.
2. Ovaj zaključak dostavlja se Vijeću Gradske četvrti Novi Zagreb – Istok.


Ad 4.  Zaključak o utrošku sredstava za Dan mjesnog odbora, donosi se

U raspravi sudjeluju: Anić Barica, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o utrošku sredstava za Dan mjesnog odbora, donosi se


1. Vijeće Mjesnog odbora Zapruđe jednoglasno je odlučilo da će sredstva za Dan mjesnog odbora u iznosu od 2300 kn u cijelosti utrošiti u sklopu manifestacije „Zapruđe uživo“ za izradu promotivnih materijala.
 
2. Ovaj Zaključak dostavlja se Vijeću Gradske četvrti Novi Zagreb – istok.

Ad 5.  Prijedlozi za postavljanje Viktorija zdenaca, zaključak, donosi se

U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće sa pet glasova za i jednim protiv donosi
Z A K LJ U Č A K
o postavljanju Viktorija zdenaca

 Tijek rasprave:
Vijećnik Tomislav Lopandić predložio je postavljanje dva Viktorija zdenca u parku Vjekoslava Majera kako bi voda bila dostupna građanima na javnoj površini. Predsjednik vijeća predložio je postavljanje Viktorija zdenca kod dječjeg igrališta Balokovićeva 75 čija je obnova predložena u PKA 22. Vijećnik Bruno Pintar smatra da ne treba stavljati dodatne Viktorija zdence u Zapruđu, a pogotovo ne u parku Vjekoslava Majera jer smatra da bi dovođenje vode do tih zdenaca predstavljalo veliki i nepotreban trošak i protivi se tome. Vijećnica Gordana Žarković izrazila je mišljenje da u dječjem igralištu Balokovićeva 75 nema potrebe za vodom. Vijećnik Kristijan Frida smatra da bi u okviru rekontrukcije igrališta bilo uputno da se postavi i Viktorija zdenac.


1. Vijeće Mjesnog odbora Zapruđe raspravljalo je o prijedlogu lokacija za postavljanje zdenca tip Viktorija.


0. Vijeće Mjesnog odbora Zapruđe predlaže da se na sljedećim lokacijama postavi zdenac tip Viktorija:
- Sjeverna strana parka Vjekoslava Majera
- Južna strana parka Vjekoslava Majera
- Dječje igralište Balokovićeva 75

                                       
0.  Ovaj prijedlog biti će dostavljen Vijeću gradske četvrti Novi Zagreb Istok i
 Gradskom uredu za mjesnu samoupravu, civilnu zaštitu i sigurnost.




Ad 6.  Udruga građana Zapruđe, suglasnost za korištenje površine javne namjene za „Zapruđe uživo“ – zaključak, donosi se

U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o suglasnosti za korištenje površine javne namjene za „Zapruđe uživo“

1.Vijeće Mjesnog odbora Zapruđe jednoglasno je dalo suglasnost za korištenje površine javne namjene za „Zapruđe uživo“ 
                                       
2. Ovaj prijedlog biti će dostavljen Vijeću gradske četvrti Novi Zagreb Istok.

Ad 7.  Prijedlozi za dodjelu zahvalnice organizatorima i donatorima manifestacije „Zapruđe uživo“
Tijek rasprave:
Vijećnik Bruno Pintar obrazložio je da Vijeće želi izraziti zahvalnost ljudima koji su nesebično sudjelovali u organizaciji kvalitetne manifestacije koja je dugi niz godina popularizirala naselje i potaknula povezivanje zajednice, te ljudima koji su u ostvarenju manifestacije sudjelovali kao donatori.
U raspravi sudjeluju: Anić Barica, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o dodjeli zahvalnice organizatorima i donatorima manifestacije „Zapruđe uživo“

1.Vijeće Mjesnog odbora Zapruđe jednoglasno je zaključilo da će dodijeliti zahvalnicu organizatorima i donatorima manifestacije „Zapruđe uživo“.

                                   
2.Ovaj prijedlog biti će dostavljen Vijeću gradske četvrti Novi Zagreb Istok.

Ad 8.  Dječji vrtić "Zapruđe" projekt "Čitaj u sjeni hrastova " suglasnost za postavljanje kućice za knjige na Bundeku – zaključak, donosi se

U raspravi sudjeluju: Anić Barica, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o suglasnosti za postavljanje kućice za knjige na Bundeku u sklopu projekta „Čitaj u sjeni hrastova“

Tijek rasprave:
Predsjednik Vijeća Goran Šikić informirao je vijećnike o zahtjevu, a vijećnica Barica Anić dopunila je informaciju svojim saznanjima o projektu. Vijećnik Bruno Pintar isazao je prijedlog da se jedna kućica postavi i u samom naselju.
 
1.Vijeće Mjesnog odbora Zapruđe podržava i daje suglasnost za realizaciju projekta „Čitaj u sjeni hrastova“ u organizaciji Dječjeg vrtića Zapruđe.

                          
2. Ovaj prijedlog biti će dostavljen Vijeću gradske četvrti Novi Zagreb Istok.

Ad 9.  Nadstrešnice na autobusnim i tramvajskim stajalištima u naselju  – zaključak, donosi se

U raspravi sudjeluju: Anić Barica, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o prijedlogu lokacija za postavljanje/zamjenu nadstrešnica na autobusnim postajama
Tijek rasprave:
Vijećnik Tomislav Lopandić upozorio je da sve nadstrešnice u Gradu Zagrebu nisu funkcionalne jer nisu projektirane za naše podneblje jer imaju prozirne krovove i metalne klupe pa se ljeti zažare i ne može se na njima sjediti, a putnici se pokušavaju iza reklamnih panoa zakloniti od sunca. Također je dodao da bi na svim stajalištima trebalo označiti o kojem stajalištu se rad.



1. Vijeće Mjesnog odbora Zapruđe raspravljalo je o prijedlogu lokacija za postavljanje ili zamjenu nadstrešnica na autobusnim postajama u naselju.


0. Vijeće Mjesnog odbora Zapruđe uvidom u stanje zaključilo je da na području naselja nema potrebe za postavljanje ili zamjenu nadstrešnica na autobusnim postajama, ali ima potrebe da se staklene nadstrešnice zatamne kako bi u ljetnim mjesecima štitile putnike od sunca. 

Iako nema oštećenih nadstrešnica, postoje tramvajske stanice čije su ograde oštećene u prometnim nesrećama i nisu popravljene te bi to trebalo učiniti. Tramvajskoj stanici kod HG spota nedostaje staklo na ogradi, te na tramvajskoj stanici između Meštrovićevog trga u Zaruđu i Barčevog trga u Utrinama (tržnica) nedostaje staklo. Na autobusnoj stanici kod sata u Zapruđu oštećen je pano sa evakuacijskim planom u slučaju potresa te ga je potrebno zamijeniti. Također, sve stanice na području Zapruđa potrebno je očistiti od grafita.
                                               
0.  Ovaj prijedlog dostavlja se Vijeću gradske četvrti Novi Zagreb Istok i
                  Gradskom uredu za mjesnu samoupravu, civilnu zaštitu i sigurnost.
		

Ad 10.  Dopis gradskom uredu za promet za izdavanje rješenja za iscrtavanje prometnice u Adamićevoj – zaključak, donosi se


U kratkoj raspravi sudjeluju: Pintar Bruno, Šikić Goran i Žarković Gordana 

Vijeće sa šest glasova za donosi

Z A K LJ U Č A K
o upućivanju molbe Gradskom uredu za promet za izdavanje rješenja za iscrtavanje prometnice u Adamičevoj ulici




1. Vijeće Mjesnog odbora Zapruđe raspravljalo je o prošlogodišnjim izvedenim radovima Zagrebačkih cesta kojima je obnovljen pločnik i proširen kolnik u Adamičevoj ulici, ali na mjestu proširenja nisu iscrtana prvobitno planirana parkirna mjesta.


0. Vijeće Mjesnog odbora Zapruđe zaključilo je da moli Gradski ured za promet da izda rješenje za iscrtavanje prometnice u Adamičevoj ulici označavanjem parkirnih mjesta na mjestu proširenja prometnice.

                                               
0.  Ovaj prijedlog dostavlja se Vijeću gradske četvrti Novi Zagreb Istok i
                  Gradskom uredu za promet.


Ad 11.  Prijedlog dopisa Zagrebačkim cestama za popravak šahta za prilaznoj cesti školi, zaključak, donosi se

U raspravi sudjeluju: Anić Barica, Lopandić Tomislav, Pintar Bruno, Šikić Goran i Žarković Gordana 

Vijeće sa šest glasova za donosi
Z A K LJ U Č A K
o dopisu Zagrebačkim cestama za popravak šahta na prilaznoj cesti školi

1.Vijeće Mjesnog odbora Zapruđe zaključilo je da će se poslati dopis Zagrebačkim cestama s molbom da se u sklopu redovnog održavanja popravi ulegnuti šaht na prilaznoj prometnici koja vodi do Osnovne škole Zapruđe.

                                     
2. Ovaj prijedlog biti će dostavljen Vijeću gradske četvrti Novi Zagreb Istok i Zagrebačkim cestama.

Ad 12.  Podrška inicijativi za novi tipski model česmi – zaključak, donosi se

U raspravi sudjeluju: Pintar Bruno, Šikić Goran i Žarković Gordana 

Vijeće sa pet glasova za i jednim protiv donosi
Z A K LJ U Č A K
o podršci inicijativi za novi tipski model česmi na području Grada Zagreba

Tijek rasprave:
Predsjednik Vijeća informirao je vijećnike o inicijativi. U javnom prostoru najčešće se postavlja model službeno zvan „Viktorija“, poznat i kao tzv. Željezni Francek, koji međutim, ne zadovoljava nijedan suvremeni standard te je u osnovi neprimjeren, nepraktičan, nesanitaran i diskriminira budući da konzumacija nije laka, a često ni moguća za starije i osobe s invaliditetom. Vijećnik Bruno Pintar izrazio je neslaganje u skladu sa svojim stavom da je nepotrebno trošiti sredstva na postavljanje novih javnih česmi u naselju.


1.Vijeće Mjesnog odbora Zapruđe podržalo je prijedlog inicijative 1POSTOZAGRAD za pokretanje javnog natječaja za novi tipski model zagrebačke javne česme.

                                   
2.Ovaj prijedlog biti će dostavljen Vijeću gradske četvrti Novi Zagreb Istok.


 Ad 13. Pitanja, prijedlozi i obavijesti
U raspravi sudjeluju: Anić Barica, Lopandić Tomislav, Pintar Bruno, Šikić Goran i Žarković Gordana 

TEMA: Postavljanje zaštitnih mrežica i čišćenje ptičjeg izmeta na objektu Mjesnog odbora kod toplinske stanice
Vijećnici su suglasni da se potaknu nadležne službe da se počisti izmet ptica na objektu Mjesnog odbora kod toplinske stanice, gdje se ptice zadržavaju, te da se taj prostor zaštiti mrežicama kako bi se onemogućilo daljnje onečišćavanje na tom prostoru. Vijećnica Barica Anić izrazila je nezadovoljstvo što se Mjesni odbor nije aktivnije uključio u poticanje izvedbe mjera uklanjanja gnijezda i orezivanja grana stabala na kojima se zadržavaju vrane. Predsjednik vijeća izrazio je svoje neslaganje s navedenim mjerama i istaknuo da su takve mjere, prema stajalištu struke, neučinkovite i ekonomski skupe i neopravdane. 


TEMA: Prijedlog lokacija za izradu legalnih grafita

Vijećnik Tomislav Lopandić prepoznao je lokaciju ispod Mosta mladosti, gdje Vijeće želi izgradnju polivalentnog skate parka, kao prikladnu za izradu grafita jer se predviđena namjena lokacije sukladna s grafiterskom kulturom.

Predsjednik Vijeća spomenuo je da postoji inicijativa da se, uz sukladnost suvlasnika zgrada, omogući izrada murala na bočnim stranama „limenki“ u naselju. Vijećnici su konstatirali da se radi o privatnim površinama i da ne mogu utjecati na tu inicijativu.

TEMA: Počast poginulim braniteljima iz naselja
Vijećnik Tomislav Lopandić iznio je prijedlog da se oda počast poginulim braniteljima iz Zapruđa u sklopu postojećeg spomenika stavi ploča s informacijama u vidu QR koda i tako približi njihov život sugrađanima.

TEMA: Potreba uređivanja zapuštene lokacije na jugoistočnom rubu naselja
Vijećnici su raspravljali o zapuštenoj lokaciji koju je potrebno urediti te su zaključili da je potrebno doznati tko je vlasnik te lokacije.

TEMA: Trafostanica HEP-a kod Balokovićeve 51 i Balokovićeva 75
Vijećnici su se suglasili da bi trebalo poslati dopis HEP-u da se urede trafostanice jer raste raslinje s krova, te je potrebno očistiti krovište i oluke.

TEMA: Postavljanje informacija o skulpturama i njihovim autorima u naselju
Vijećnik Tomislav Lopandić je predložio da se uz umjetničke skulpture u naselju postave pločice s informacijama o tim djelima i njihovim autorima, vijećnik Bruno Pintar je podržao prijedlog i predložio da se ubuduće predvide sredstva za tu svrhu.

   
 
TEMA: Uspornici prometa u naselju
Vijećnici su istaknuli potrebu postavljanja uspornika prometa u naselju, o čemu se vijeće već očitovalo, te je zaključeno da će se potaknuti nadležne službe na postavljanje dodatnih uspornika u DT Gavrana, Trumbićevoj i Adamičevoj ulici. 

Sjednica je završila u 20:30 sati.
Zapisnik sastavio:                                                                           	        
Goran Šikić            	                                                                   	
predsjednik Vijeća Mjesnog odbora Zapruđe        	        	        	        	
KLASA: 024-08/22-003/636
URBROJ:  251-13-11-9-22-2

Predsjednik Vijeća
Mjesnog odbora Zapruđe
Goran Šikić


